
	1. Pravna podlaga 



- Zakon o javnem naročanju (Uradni list RS, št. 91/2015 s spremembami in dopolnitvami; v nadaljevanju ZJN-3) - 40. člen v povezavi z 48. členom,
- podzakonski akti, ki urejajo javno naročanje, 
- veljavna zakonodaja za področje predmeta javnega naročila,
- veljavna zakonodaja, ki ureja področje javnih financ  
- Uredba o zelenem javnem naročanju (Uradni list RS, št. 51/2017 s spremembami in dopolnitvami) ter  
- drugi veljavni predpisi.

	2. Predmet javnega naročila (JN)



Predmet javnega naročila je dobava živil in materiala za prehrano po specifikacijah predmeta JN  kot se nahajajo v programu Go-Soft pod šiframi razpisa: 
Sklop 1: Ostalo prehrambeno blago; JR 1605-1
Sklop 2: Sadje in zelenjava; JR 1605-2
Sklop 3: Ekološko pridelana živila; 1605-3
Sklop 4: Lokalno pridelano sadje in zelenjava; JR 1605-4

(povezava: https://sjn.bolnisnica-go.si/jr/).
	2.1. Vrsta 



	Blago
	Storitev
	Gradnja

	· 
	
	



	2.2. Naslov JN 


JN »Ekološka, kakovostnejša in konvencionalna živila in material za prehrano«
Sklop 1: Ostalo prehrambeno blago; JR 1605-1
Sklop 2: Sadje in zelenjava; JR 1605-2
Sklop 3: Ekološko pridelana živila; 1605-3
Sklop 4: Lokalno pridelano sadje in zelenjava; JR 1605-4

	2.3. Trajanje JN 



Obdobje enega (1) leta.
Dobava ekoloških, kakovostnejših in konvencionalnih živil in materiala za prehrano od 01.10.2026 do 30.09.2027.

	2.4. Ocenjena vrednost JN 



/

	2.5. Vrsta postopka 


Oddaja naročila po odprtem postopku z okvirnim sporazumom (40. člen v povezavi z 48. členom ZJN-3).

Naročnik bo odpiral konkurenco predvidoma za naslednja obdobja:
- 1. obdobje: 01.10.2026 do 31.03.2027
- 2. obdobje: 01.04.2027 do 30.09.2027.

Ponudniki, ki bodo oddali ponudbo, morajo do roka določenega za oddajo ponudbe, oddati tudi ponudbo za 1. obdobje povpraševanja. Ponudniki morajo ponudbo oddati tudi v spletni aplikaciji. Ponudbe ponudnikov, ki ne bodo oddali ponudbe za 1. obdobje povpraševanja, bodo izločene kot nedopustne.

Naročnik bo s ponudniki, ki bodo oddali dopustno ponudbo sklenil okvirni sporazum/pogodbo za obdobje enega (1) leta.
Hkrati bo naročnik z najugodnejšim ponudnikom za posamezni razpisan art. znotraj posamezne šifre JR, ki bo izbran na podlagi določenih meril v tej razpisni dokumentaciji, sklenil kupoprodajno pogodbo z veljavnostjo od 01.10.2026 do 31.03.2027.

Naročnik bo v obdobju veljavnosti okvirnega sporazuma odpiral konkurenco oziroma bo izvajal nabave za določeno količino posameznih artiklov pod pogoji, določenimi v posameznem povpraševanju. V 2. obdobju povpraševanja bo tako povabil ponudnike, s katerimi bo imel sklenjen okvirni sporazum, k predložitvi ponudbenih cen za posamezne ponujene artikle za posamezni sklop (šifro JR). 

Povpraševanja se bodo izvajala skladno z določili okvirnega sporazuma. Ponudnik, ki bo imel sklenjen okvirni sporazum, bo imel pravico oddati ponudbo za katerikoli artikel, ki bo predmet povpraševanja (navedeno velja tudi za nove artikle, ki bodo šele prišli na trg ali za artikle, ki jih bo naročnik dodal v času veljavnosti okvirnega sporazuma). 

Naročnik se s kupoprodajno pogodbo  ne zavezuje, da bo naročil določeno količino artiklov, saj je količina zanj v trenutku izvajanja javnega naročila objektivno neugotovljiva. Količine, kot so zapisane v programu Go-Soft, so okvirne in so izražene glede na nabavljeno količino v preteklih treh letih. Naročnik pa se s kupoprodajno pogodbo zavezuje, da bo v primeru, če bo naročal artikle, ki so predmet tega razpisa, naročal na način naveden v okvirnem sporazumu.

	2.6. Sklopi 



	DA
	NE

	√

	/




	2.6.1. Opis sklopov 



	Sklop 1: Ostalo prehrambeno blago; JR 1605-1
Sklop 2: Sadje in zelenjava; JR 1605-2
Sklop 3: Ekološko pridelana živila; 1605-3
Sklop 4: Lokalno pridelano sadje in zelenjava; JR 1605-4



	2.7. Opredelitev (opis, način in lokacija posla) 



	2.7.1. Opis



Vsak artikel predstavlja svoj sklop.
Specifikacija artiklov se nahaja v Go-Soft pod šifro razpisa:
- Sklop št. 1: Ostalo prehrambeno blago; JR 1605-1
- Sklop št. 2: Sadje in zelenjava; JR 1605-2
- Sklop št. 3: Ekološko pridelana živila; JR 1605-3
- Sklop št: 4: Prehrambeno blago v shemah kakovosti; JR 1605-4.

Zaradi lažjega preverjanja usposobljenosti ponudnikov in iskanja so artikli znotraj sklopa (šifre JR) klasificirani znotraj posameznih klasifikacijskih skupin. 
1605-1 OSTALO PREHRAMBENO BLAGO: klasifikacijske skupine:
- ANKB: Kruh in pekarsko pecivo
- ANKC: Mlevski izdelki
- ANKD: meso in mesni izdelki
- ANKE: mleko, mlečni izdelki
- ANKF: jajca
- ANKG: splošno prehrambeno blago
- ANKH: perutnina in perutninski izdelki
- ANKI: ribe
- ANKJ: zmrznjena zelenjava in sadje
- ANKK: dietni izdelki
- ANKL: čaji
- ANKM: začimbe
- ANKN: zamrznjeni izdelki
- ANKO: testenine
- ANKP: olje in margarine

1605-2 SADJE IN ZELENJAVA: klasifikacijske skupine: 
- ANKA1: južno sadje 
- ANKA2: sadje
- ANKA3:zelenjava
- ANKA4: krompir
- ANKA5: fižol
	
1605-3 EKOLOŠKO PRIDELANA ŽIVILA: klasifikacijske skupine: 
- ANKR1: mleko in mlečni izdelki
- ANKR2: meso in mesni izdelki
- ANKR3: ekološko pridelano sadje in zelenjava
- ANKR4: jajca
- ANKR5: perutnina
- ANKR6: splošno prehrambeno blago
- ANKR7: dietni izdelki
- ANKR8: zamrznjeni izdelki
- ANKR9: testenine
	
1605-4 LOKALNO PRIDELANO SADJE IN ZELENJAVA: klasifikacijska skupina: 
- ANKS: lokalno pridelano sadje in zelenjava.

Strokovne zahteve za posamezni artikel se prikažejo v spletni aplikaciji Go-Soft s klikom na šifro artikla (opomba).

Morebitno sklicevanje na posamezno blagovno znamko v opisu artikla  predstavlja zgolj informacijo o vrsti artikla. Naročnik dopušča ponudbo enakovrednega artikla. 

Naročnik NE DOPUŠČA odstopanja od zapisanih gramatur pri tistih artiklih, ki imajo navedeno enoto mere KOS. 

Naročnik DOPUŠČA odstopanja v gramaturi za +/- 10% pri tistih artiklih, ki imajo navedeno enoto mere kilogram (kg) ali liter (L).

	2.7.2. Lokacija



Dostava DDP z DDV naslov naročnika Splošna bolnišnica »Dr. Franca Derganca« Nova Gorica, Ulica padlih borcev 13/a, 5290 Šempeter pri Gorici –  kuhinja - ura dostave med 7,00 in 10,00 vsak delavnik (razloženo).

	2.7.3. Način



Naročnik bo s ponudniki, za katere bo ugotovil, da so njihove ponudbe dopustne, sklenil okvirni sporazum za obdobje enega (1) leta.

Hkrati bo naročnik z najugodnejšimi ponudniki, ki bodo izbrani na podlagi določenih meril v tej razpisni dokumentaciji, sklenil kupoprodajno pogodbo z veljavnostjo od 01.10.2026 do 31.03.2027 (1.obdobje povpraševanja).

	3. Razpisna dokumentacija (RD)



Gospodarski subjekti naj razpisno dokumentacijo skrbno preučijo in kakršne koli morebitne nejasnosti ali nestrinjanja z njo naročniku sporočijo preko Portala javnih naročil, do poteka roka za postavljanje vprašanj. V nasprotnem primeru se šteje, da je razpisna dokumentacija jasna in se gospodarski subjekt z njo strinja.

	3.1. Dokumentacijo v zvezi z oddajo javnega naročila sestavjajo spodaj navedeni obrazci



1. Navodilo za izdelavo ponudbe;
2. ESPD;
3. Okvirni sporazum;
4. Pogodba;
5. Izjava podatki o udeležbi;
6. Izjava o odsotnosti osebnih povezav;
7. Menična izjava s pooblastilom za dobro izvedbo poslov;
8. Specifikacije;
9. referenčno potrdilo
10. Specifikacije razpisanih artiklov (Predračun):
· Specifikacije razpisanih artiklov 1605-1.xls;
· Specifikacija razpisanih artiklov 1605-2.xls;
· Specifikacija razpisanih artiklov 1605-3.xls;
· Specifikacija razpisanih artiklov 1605-4.xls;
Specifikacija artiklov so dostopne na povezavi (povezava: https://sjn.bolnisnica-go.si/jr/). 
11.sestavni del dokumentacije v zvezi z oddajo javnega naročila so tudi vse morebitne spremembe, dopolnitve, popravki dokumentacije ter dodatna pojasnila.

	3.2. Pridobitev RD



Razpisna dokumentacija, vključno s tehnično dokumentacijo, je ponudnikom na voljo na: 
· Portal javnih naročil (www.enarocanje.si) 
· spletna stran naročnika (https://www.sbng.si)

	3.3. Način in čas vlaganja zahtev za dodatna pojasnila RD



Ponudniki lahko zastavljajo vprašanja preko Portala javnih naročil www.enarocanje.si pri objavi predmetnega javnega naročila in sicer do  19.06.2026 do 12,00 ure.
Naročnik se ne zavezuje, da bo odgovarjal na vprašanja, ki ne bodo zastavljena na zgornji način.

Naročnik bo na zahteve za dodatna pojasnila RD odgovoril najkasneje v zakonsko določenem roku, to je  do 23.06.2026 do 14,00 ure  preko Portala javnih naročil www.enarocanje.si pri objavi predmetnega javnega naročila.

Na nepravočasne zahteve za pojasnila oz. na zahteve za pojasnila razpisne dokumentacije, ki ne bodo predložene na predpisani način, naročnik ne bo odgovarjal.

Naročnik ni odgovoren za pojasnila, razlage, dodatke, ki so bila ponudnikom dana v ustni obliki. Kakršnekoli dodatne razlage, dopolnila, podatki ali pojasnila, ki niso bila izdana v obliki pojasnila oz. dopolnitve, posredovane preko Portala javnih naročil www.enarocanje.si, ne obvezujejo naročnika.  

	3.4. Dokumentacija za ponudbo[footnoteRef:1] [1:  Odgovornost za pravilen vpis vseh podatkov je na strani ponudnika.] 




Ponudnik v ponudbi priloži le dokumente, ki so navedeni v tej točki. Po pregledu ponudb bo naročnik najugodnejšega ponudnika pozval k predložitvi dokazil, kot je navedeno pri posameznih zahtevanih pogojih oziroma razlogih za izključitev.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku /oziroma vsem posameznim naročnikom/ odgovarja za vso škodo, ki mu /jim/ je nastala.

1. Izpolnjen, podpisan in žigosan obrazec »ESPD« (izpolnjen in podpisan, za vsak gospodarski subjekt, ki bo vključen v izvedbo javnega naročila) (preko sistema eJN v xml obliki predloži v razdelek »ESPD« ter skeniranega v pdf obliki predloži v razdelek »Druge priloge«);

2. Izpolnjen, podpisan in žigosan obrazec Okvirni sporazum (preko sistema eJN skeniranega v pdf. obliki predloži v razdelek »Druge priloge«);

3. Izpolnjen, podpisan in žigosan obrazec Pogodba (preko sistema eJN skeniranega v pdf. obliki predloži v razdelek »Druge priloge«);

4. Predračun – izpolnjen, podpisan in žigosan izpis iz spletne aplikacije (seznam prijavljenih artiklov in ponudbene cene (v EUR brez DDV!)); v primeru razlikovanja med cenami v pisni obliki in cenami v sistemu Go-Soft, bo naročnik upošteval cene v pisni obliki (preko sistema eJN skeniranega v pdf. obliki predloži v razdelek »Predračun«. 
             V primeru, da zapis dodatnih podatkov (PD1, PD2,…) v opisu art. presega dovoljeno število znakov/vpisov, 
             se lahko dodatni podatki podajo na ločenem dopisu, ki pa mora biti priložen predračunu.
V primeru, da ponudnik ponuja art. v okviru več sklopov (šifer JR), skenira izpise iz spletne aplikacije v en (1) dokument);

5. izpolnjena, podpisana in žigosana Izjava podatki o udeležbi (preko sistema eJN skeniranega v pdf. obliki predloži v razdelek » Druge priloge«);

6. izpolnjena, podpisana in žigosana Izjava o odsotnosti osebnih povezav (preko sistema eJN skeniranega v pdf. obliki predloži v razdelek » Druge priloge«)

7. podpisana in žigosana izjava o vpeljanem HACCP sistemu (poglavje 7; točka 7.3  Tehnična in strokovna sposobnost) (preko sistema eJN skeniranega v pdf. obliki predloži v razdelek »Druge priloge«); 

8. [bookmark: OLE_LINK1][bookmark: OLE_LINK2]podpisano in žigosano Izjavo o zdravstveni ustreznosti dostavljenih živil oziroma Izjavo o registriranem obratu na UVHVVR (ponudnik/ki  predloži/-jo kopijo enega od vpisov v ustrezni poklicni ali poslovni register (poglavje 7; točka 7.2 Tehnična in strokovna sposobnost) (preko sistema eJN skeniranega v pdf. obliki predloži v razdelek » Druge priloge«);

9. podpisano in žigosano Izjavo o skladnosti materialov, ki prihajajo v stik z živili (poglavje 7; točka 7.2 Tehnična in strokovna sposobnost) (preko sistema eJN skeniranega v pdf. obliki predloži v razdelek » Druge priloge«);

10. Izpolnjen, podpisan in žigosan obrazec Specifikacije (preko sistema eJN skeniranega v pdf. obliki predloži v razdelek »Druge priloge«);

11. Podpisano in žigosano izjavo oz. specifikacije za živila v okviru šifre JR 1605-1 - živila s asparaginom in sladkorji iz katere izhaja, da je stopnja navedenih ogljikovih hidratov taka, da v procesu ne nastaja presežena vrednost akrilamida oz. da v gotovem izdelku ni presežena vrednost akrilamida (poglavje 7; točka 7.2 Tehnična in strokovna sposobnost) (preko sistema eJN skeniranega v pdf. obliki predloži v razdelek »Druge priloge«);

12. Podpisano in žigosano izjavo oz. specifikacije za živila v okviru šifre JR 1605-1 – živila s transmaščobnimi kislinami (živila, ki vsebujejo palmovo olje in margarine) iz katere izhaja, da je stopnja transmaščobnih kislin pod določeno mejno vrednostjo(poglavje 7; točka 7.2 Tehnična in strokovna sposobnost) (preko sistema eJN skeniranega v pdf. obliki predloži v razdelek »Druge priloge«).

13. Podpisano in žigosano izjavo o zavezanosti zaposlenih  o varni proizvodnji in distribuciji hrane – kultura varnosti hrane na podlagi Uredbe komisije (EU) 2021/382 z dne 3. marca 2021 o spremembi prilog k Uredbi Evropskega parlamenta in Sveta (ES) št. 852/2004 o higieni živil v zvezi s KULTURO VARNOSTI HRANE. Ponudnik izvaja koncept „kulture varnosti hrane“ kot splošno načelo v vseh fazah proizvodnje in/oz. prometa živil. Kultura varnosti hrane krepi varnost hrane s povečanjem ozaveščenosti in izboljšanjem vedenja zaposlenih v živilskih obratih. (preko sistema eJN skeniranega v pdf. obliki predloži v razdelek »Druge priloge«);
14. izpolnjen in s strani referenčnega naročnika potrjen obrazec »Referenčno potrdilo« (preko sistema eJN skeniranega v pdf. obliki predloži v razdelek »Druge priloge«);

Ponudniki v vseh zahtevanih obrazcih izpolnijo prazna polja in vsebine, ki so predvidene za vnos podatkov s strani ponudnikov oz. izjave iz točk 7 - 14 pripravijo sami.

Ponudnik lahko dokumente iz točk 1, 2, 3, 5, 6, 7, 8, 9, 10, 11, 12, 13, 14 skenira v en dokument in v pdf.obliki predloži v razdelek »druge priloge«. 
Pri preimenovanju pdf. datotek naj ponudnik uporablja kratka imena zaradi težav pri prenosu ponudb iz portala eJN v naročnikov sistem.

Ponudniki v vseh zahtevanih obrazcih izpolnijo prazna polja in vsebine, ki so predvidene za vnos podatkov s strani ponudnikov. Vsi obrazci morajo biti izpolnjeni, podpisani in žigosani. 
Ponudbene dokumente lahko podpiše pooblaščena oseba z izjemo obrazca Izjava o odsotnosti osebnih povezav, ki jo mora podati in podpisati ena od odgovornih oseb ponudnika. Ponudbi je potrebno priložiti pooblastilo.

Namesto lastnoročnega podpisa in žiga so lahko dokumenti podpisani z varnim elektronskim podpisom, overjenim s kvalificiranim digitalnim potrdilom. Pri tem mora biti obrazec Izjava o odsotnosti osebnih povezav podpisan s strani odgovorne osebe, ki podaja izjavo. 
Izbrani ponudnik bo moral okvirni sporazum podpisati lastnoročno (v fazi podpisovanja okvirnih sporazumov, po pravnomočnosti odločitve).

Pri okvirnem sporazumu/pogodbi je zaželjeno, da se izpolnijo v delu, ki se nanaša na podatke ponudnika in morebitne druge sodelujoče (preglednica na 1.strani) ter v delu, ki se nanaša na podpis (zadnja stran).

Šteje se, da je kakršnokoli obvestilo v zvezi s predmetnim javnim naročilom pravilno naslovljeno na ponudnika, če je bilo poslano na naslov/elektronski naslov naveden v obrazcu dokumentu ESPD (Del II: informacije glede gospodarskega subjekta – A. Informacije o gospodarskem subjektu). V primeru partnerske ponudbe se uporabijo kontaktni podatki poslovodečega partnerja.
Naročnik bo zahteve za dostavo vzorcev posredoval na e-pošto, ki jo bo ponudnik navedel v spletni aplikaciji.

Izbrani ponudnik mora po prejemu okvirnega sporazuma/pogodbe v podpis le-to podpisano vrniti naročniku najkasneje v petih (5) delovnih dneh. V primeru, kadar zaradi objektivnih okoliščin to ni mogoče, lahko naročnik na zaprosilo ponudnika privoli na daljši rok.

Očitne računske napake v ponudbi bo naročnik popravil v skladu z zakonom ob privolitvi ponudnika.

	3.5. Dostop in vpis podatkov v naročnikovo spletno aplikacijo



Zainteresirani ponudniki pridobijo dostop do spletne aplikacije tako, da na internetni strani zahtevajo dostop do sistema javnih naročil tako, da 
1.	preko gumba »ZAHTEVAJTE UPORABNIŠKO IME IN GESLO« posreduje naročniku elektronsko sporočilo, v katerem navede podatke o ponudniku in sicer ime firme, naslov, matično, številko, ID številko za DDV, zakonitega zastopnika, šifro razpisa v naročnikovi spletni aplikaciji za katerega želi imeti dostop do podatkov ter imena in priimke oseb, ki bodo imeli pooblastilo za vnos podatkov v naročnikovo spletno aplikacijo za to javno naročilo ter   
2.	preko gumba »ZAHTEVAJTE DOSTOP« pošljejo sporočilo v katerem navedejo podatke o šifri razpisa v naročnikovi spletni aplikaciji, za katero želijo imeti dostop ter podatke o morebitnih dodatnih osebah, ki jih pooblašča za vnos podatkov v naročnikovo spletno aplikacijo

Zainteresirani ponudniki, ki so v preteklosti že sodelovali z naročnikom in torej že imajo uporabniško ime in geslo pošljejo naročniku zgolj zahtevo za sodelovanje v tem javnem razpisu in sicer tako, da v aplikaciji preko ikone “ZAHTEVAJTE DOSTOP” pošljejo sporočilo v katerem navedejo podatke o šifri razpisa v naročnikovi spletni aplikaciji, za katero želijo imeti dostop ter podatke o morebitnih dodatnih osebah, ki jih pooblašča za vnos podatkov v naročnikovo spletno aplikacijo.

Naročnik bo zainteresiranim ponudnikom, ki še nimajo uporabniškega imena in gesla,  posredoval uporabniška imena in gesla po elektronski pošti najkasneje v roku treh dni od posredovanja zahteve. Ostalim ponudnikom, ki uporabniška imena in gesla že imajo, pa bo odprl dostop do aplikacije v roku, kot je naveden zgoraj. Ponudniki bodo o odprtju dostopa do razpisane šifre JR obveščeni po elektronski pošti. 
Naročnik ne odgovarja za morebitne primere napačno posredovanih podatkov elektronske pošte s strani zainteresiranega ponudnika.   
Prav tako naročnik ne odgovarja za nepravočasno sporočene spremembe glede pravic uporabnikov partnerja v spletni aplikaciji.

Pri vpisovanju podatkov o ponujenih artiklih/sklopih v spletno aplikacijo mora ponudnik obvezno izpolniti polja, ki so v spletni aplikaciji v polju “OBVEZNO” označena z “DA” (slovenski naziv materiala, proizvajalec, originalni naziv proizvajalca, velikost oz. dimenzije artikla, katalogna številka, velikost pakiranja – število kosov v pakiranju, opis sestave artikla,…).
Vpis polja “OPOMBA” je neobvezen.

LPO – predstavlja ocenjeno porabo artikla v obdobju enega leta. 

Ponudnik mora v spletno aplikacijo vpisati tudi ponudbeno ceno (v EUR brez DDV!) na razpisano enoto mere. Ponudnik ceno vpisuje na štiri decimalna mesta.
Ponudnik mora v spletni aplikaciji izpolniti tudi polja: meil za vzorčenje (zapisan e-naslov se bo uporabljal za pozivanje k dostavi vzorcev). 

Iz/v spletno aplikacijo Gosoft je mogoč izvoz/uvoz podatkov – podrobna navodila ponudnik pridobi v spletni aplikaciji s klikom na ikono »?« (desni zgornji vogal).

Ponudnik bo moral do 06.07.2026 do 10,00  ure vpisati ponujene artikle in ponudbene cene (v EUR brez DDV!) tudi preko naročnikove spletne aplikacije. V kolikor ponudnik ne bo oddal ponudbe preko naročnikove spletne aplikacije, bo naročnik ponudbo ponudnika označil kot nedopustno. 
Ponudnik lahko v navedenem sklopu odda ponudbo za posamezni art. v sklopu (šifri JR).

	4. Ponudba



Ponudba mora biti pripravljena v slovenskem jeziku. Priloge so lahko tudi v tujem jeziku. Na zahtevo naročnika mora ponudnik priskrbeti prevod v slovenski jezik in v roku, ki ga bo določil naročnik.

	4.1.1. Jezik



Ponudba mora biti pripravljena v slovenskem jeziku. Priloge so lahko tudi v tujem jeziku. Na zahtevo naročnika mora ponudnik priskrbeti prevod v slovenski jezik in v roku, ki ga bo določil naročnik.

	4.1.2. Oblika



Ponudba mora biti predložena v elektronski obliki v formatih obrazcev, ki jih je v dokumentaciji dal naročnik ali izpolnjenih ročno in poskeniranih v formatu PDF ter oddanih na portalu e-JN     pri objavi tega javnega naročila.

	4.1.3. Stroški



Ponudnik nosi vse stroške, povezane s pripravo in predložitvijo ponudbe.

	4.1.4. Veljavnost ponudbe



90 dni od roka za prejem ponudbe, kar ponudniki potrdijo s podpisom obrazca ESPD.
Za podaljšanje veljavnosti ponudbe in veljavnosti predloženega finančnega zavarovanja za resnost ponudbe (v kolikor je to zahtevano) do zaključka postopka oddaje JN,  je odgovoren izključno ponudnik!

	4.1.5. Variantne ponudbe



Niso dovoljene.

	4.1.6. Opcije



Niso dovoljene.

	4.1.7. Skupna ponudba



Kot ponudnik lahko v postopku oddaje javnega naročila sodeluje tudi konzorcij pravnih ali fizičnih oseb (skupina ponudnikov). 

V tem primeru je potrebno v obrazcih ESPD navesti vse gospodarske subjekte, ki so udeleženi v skupni ponudbi. Ponudniki, ki nastopajo v skupni ponudbi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. 
Naročnik bo do sprejema odločitve o naročilu komuniciral z vodilnim partnerjem.

V primeru skupne ponudbe pri nobenem izmed ponudnikov ne smejo obstajati razlogi za izključitev, pogoje za sodelovanje pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi).

Vsak ponudnik v skupni ponudbi mora zase predložiti izpolnjen, podpisan in žigosan obrazec ESPD, obrazec Izjava o udeležbi v lastništvu in o povezanih družbah, obrazec Izjava o odsotnosti osebnih povezav in obrazec Izjava o neobstoju omejevalnih ukrepov zaradi delovanja Rusije.

Izpolnjen obrazec Ponudba – ponudbeni predračun, obrazec Podizvajalci ter obrazec Tehnične specifikacije podpiše in žigosa vodilni partner v skupni ponudbi. Ponudniki morajo v svojem notranjem razmerju pooblastiti vodilnega partnerja za izpolnitev, podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval.

V primeru, da bo skupina ponudnikov izbrana za izvedbo predmetnega naročila, lahko naročnik zahteva, da predložijo akt o skupni izvedbi naročila (na primer pogodbo o sodelovanju oziroma partnersko pogodbo ipd.), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. 

V vsakem primeru vsi ponudniki odgovarjajo naročniku neomejeno solidarno.

	4.1.8. Ponudba s podizvajalci



Nominacija podizvajalcev v predmetnem postopku ni potrebna.

	4.2 Rok za predložitev ponudbe



Ponudba se šteje za pravočasno oddano, če jo naročnik prejme preko sistema e-JN https://ejn.gov.si/ najkasneje do  06.07.2026 do 10:00 ure. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.
	4.3 Predložitev ponudb



Ponudniki morajo ponudbe predložiti v informacijski sistem e-JN na spletnem naslovu https://ejn.gov.si/, v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu https://ejn.gov.si/.

Ponudnik se mora pred oddajo ponudbe registrirati na spletnem naslovu https://ejn.gov.si/, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika ). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.
Dostop do povezave za oddajo elektronske ponudbe v tem postopku javnega naročila je naveden na Portalu javnih naročil www.enarocanje.si pri objavi predmetnega javnega naročila (točka B.5).

	4.5 Odpiranje ponudb



Neposredno po izteku roka za predložitev ponudb.
Odpiranje ponudb bo potekalo avtomatično v informacijskem sistemu e-JN na spletnem naslovu https://ejn.gov.si/.  
Odpiranje poteka tako, da informacijski sistem e-JN samodejno dne 06.07.2026 ob 12,00 uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod zavihek »Predračun«. Javna objava se avtomatično zaključi po preteku 60 minut. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

	5. Preverjanje sposobnosti



Gospodarski subjekti, ki nastopajo v ponudbi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v ponudbi, in sicer:
- ponudnik;
- vsi partnerji v skupni ponudbi;
- vsi podizvajalci, ne glede na fazo izvedbe javnega naročila, v kateri jih ponudnik vključi v izvedbo javnega naročila;
- vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD je treba v ponudbi predložiti za vse gospodarske subjekte, navedene v prvem odstavku te točke. 

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

Gospodarski subjekt naročnikov obrazec ESPD (datoteka XML) uvozi na spletni strani portala e-JN: https://ejn.gov.si/espd/ in v njega neposredno vnese zahtevane podatke. Ponudnik, ki v sistemu e-JN oddaja ponudbo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v ponudbi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v formatu .xml in bo podpisan hkrati s podpisom ponudbe. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Naročnik lahko ponudnika kadar koli med postopkom oddaje javnega naročila pozove k predložitvi dokazil (potrdil, izjav, overjenih zapriseženih izjav, izpisov iz evidenc oziroma registrov, pogodb, računov, specifikacij izpolnjenih naročil ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik.
	5.1. Razlogi za izključitev



Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi ponudbi obstaja kateri od naslednjih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 s spremembami in dopolnitvami) ali za primerljiva kazniva dejanja, ki so jih izrekla tuja sodišča, in sicer:
-        terorizem (108. člen KZ-1),
-        financiranje terorizma (109. člen KZ-1),
-        ščuvanje in javno poveličevanje terorističnih dejanj (110. člen KZ-1),
-        novačenje in usposabljanje za terorizem (111. člen KZ-1),
-        spravljanje v suženjsko razmerje (112. člen KZ-1),
-        trgovina z ljudmi (113. člen KZ-1),
-        sprejemanje podkupnine pri volitvah (157. člen KZ-1),
-        kršitev temeljnih pravic delavcev (196. člen KZ-1),
-        goljufija (211. člen KZ-1),
-        protipravno omejevanje konkurence (225. člen KZ-1),
-        povzročitev stečaja z goljufijo ali nevestnim poslovanjem (226. člen KZ-1),
-        oškodovanje upnikov (227. člen KZ-1),
-        poslovna goljufija (228. člen KZ-1),
-        goljufija na škodo Evropske unije (229. člen KZ-1),
-        preslepitev pri pridobitvi in uporabi posojila ali ugodnosti (230. člen KZ-1),
-        preslepitev pri poslovanju z vrednostnimi papirji (231. člen KZ-1),
-        preslepitev kupcev (232. člen KZ-1),
-        neupravičena uporaba tuje oznake ali modela (233. člen KZ-1),
-        neupravičena uporaba tujega izuma ali topografije (234. člen KZ-1),
-        ponareditev ali uničenje poslovnih listin (235. člen KZ-1),
-        izdaja in neupravičena pridobitev poslovne skrivnosti (236. člen KZ-1),
-        zloraba informacijskega sistema (237. člen KZ-1),
-        zloraba notranje informacije (238. člen KZ-1),
-        zloraba trga finančnih instrumentov (239. člen KZ-1),
-        zloraba položaja ali zaupanja pri gospodarski dejavnosti (240. člen KZ-1),
-        nedovoljeno sprejemanje daril (241. člen KZ-1),
-        nedovoljeno dajanje daril (242. člen KZ-1),
-        ponarejanje denarja (243. člen KZ-1),
-        ponarejanje in uporaba ponarejenih vrednotnic ali vrednostnih papirjev (244. člen KZ-1),
-        pranje denarja (245. člen KZ-1),
-        zloraba negotovinskega plačilnega sredstva (246. člen KZ-1),
-        uporaba ponarejenega negotovinskega plačilnega sredstva (247. člen KZ-1),
-        izdelava, pridobitev in odtujitev pripomočkov za ponarejanje (248. člen KZ-1),
-        davčna zatajitev (249. člen KZ-1),
-        tihotapstvo (250. člen KZ-1),
-        zloraba uradnega položaja ali uradnih pravic (257. člen KZ-1),
-        oškodovanje javnih sredstev (257.a člen KZ-1),
-        izdaja tajnih podatkov (260. člen KZ-1),
-        jemanje podkupnine (261. člen KZ-1),
-        dajanje podkupnine (262. člen KZ-1),
-        sprejemanje koristi za nezakonito posredovanje (263. člen KZ-1),
-        dajanje daril za nezakonito posredovanje (264. člen KZ-1),
-        hudodelsko združevanje (294. člen KZ-1).

Dokazilo (o neobstoju razloga za izključitev):
· Izpolnjen obrazec ESPD (za vse gospodarske subjekte v ponudbi; v delu II.B obrazca ESPD je zaželena navedba EMŠO številk vseh fizičnih oseb gospodarskih subjektov iz prvega odstavka 75. člena ZJN-3).

2. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe. Gospodarskega subjekta se ne izloči, če gospodarski subjekt do roka za oddajo ponudb poravna neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo ponudbe (drugi odstavek 75. člena ZJN-3).

Dokazilo (o neobstoju razloga za izključitev):
· Izpolnjen obrazec ESPD (za vse gospodarske subjekte v ponudbi).

3. Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja (točka a četrtega odstavka 75. člena ZJN-3).

Dokazilo (o neobstoju razloga za izključitev):
· Izpolnjen obrazec ESPD (za vse gospodarske subjekte v ponudbi).

4. Pri gospodarskem subjektu je v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):
· Izpolnjen obrazec ESPD (za vse gospodarske subjekte v ponudbi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2 ali 4 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

	5.2 Pogoji za sodelovanje



	[bookmark: _Hlk194497321]5.2.1 Ustreznost (gospodarski subjekt mora izpolnjevati pogoj za svoj del posla)



1. Vpis v poslovni register: gospodarski subjekt je registriran za opravljanje dejavnosti, ki je predmet tega javnega naročila. 

	[bookmark: _Hlk194497459]5.2.2 Tehnična in strokovna sposobnost (gospodarski subjekt mora izpolnjevati pogoj za svoj del posla)



[bookmark: _Hlk6211192]1. Da bo na zahtevo in poziv naročnika najpozneje v roku 5-ih delovnih dni šteto od datuma prejema poziva naročniku dostavil vzorce ponujenih artiklov in sicer po en brezplačni vzorec v originalno zaprti embalaži in na stroške ponudnika v količini kot je navedena v opisu artikla (npr. Pakiranje 250g, pakiranje 750ml,…). Za artikle v primeru večjega pakiranja npr.sir gauda v bloku 2500g, kuhan pršut pakiran do 3 kg, oslič file zmrz. v bloku 7 kg, … bo naročnik v primeru vzorčenja zahteval dostavo vzorca v manjšem pakiranju npr. od 300g do 1000g.
Dostavljeni vzorci morajo odražati dejansko ponujene artikle v ponudbi (deklaracije, opis, tehnične specifikacije). Če kateri od predloženih vzorcev ne bo ustrezal zahtevam naročnika, po kvaliteti, tehničnih in drugih lastnostih, uporabi … bo ponudba ponudnika kot nepravilna izločena. 
Na vzorcih živil mora ponudnik napisati šifro JR (npr. 1605-1, 1605-2, 1605-3, 1605-4), šifro artikla naročnika ter naziv ponudnika oz. naziv podjetja. Vzorce bo naročnik pregledal in jih po oceni in pregledu ponudniku ne bo vračal.
(gospodarski subjekt mora izpolnjevati pogoj za svoj del posla)

2. Reference: Ponudnik je v zadnjih treh letih, šteto od dneva objave obvestila o tem naročilu na Portalu javnih naročil, uspešno (to je časovno, količinsko in kakovostno v skladu z naročilom oziroma pogodbo in veljavnimi predpisi) dobavljal neprekinjeno vsaj 6 mesecev izdelke, istovrstne izdelkom, ki so predmet naročila v posameznem sklopu, vsaj dvema končnima naročnikoma za namen organizacije prehrane. Pogoj istovrstnosti je izpolnjen tudi, če se referenca ne nanaša na izdelke, ki bi bili istovrstni vsem izdelkom v posameznem sklopu, temveč le nekaterim. 
V sklopih št. 1, 2 in 4 se morajo reference nanašati na javne zavode oziroma ustanove (klinični center, bolnišnice, domovi starejših občanov, MORS ipd.).
V sklopu št. 3 pa so lahko referenčni naročniki tudi javna podjetja ali drugi (tj. zasebni) subjekti.

Pogoj je treba izpolniti za vsak sklop. Gospodarski subjekt lahko posamezni referenčni posel uveljavlja za več sklopov, v kolikor tak referenčni posel izpolnjuje pogoj istovrstnosti za vsak sklop, za katerega ga gospodarski subjekt uveljavlja.

Pogoj mora izpolnjevati ponudnik. Skupina ponudnikov lahko pogoj izpolni skupaj. Ponudnik (oziroma skupina ponudnikov) lahko pogoj izpolni tudi s podizvajalci.

Gospodarski subjekt mora v obrazcu ESPD pri predmetnem referenčnem pogoju navesti:
- naziv naročnika (referenčne ustanove)
- naziv JN/materiala
- številko sklopa na katerega se referenca nanaša
- datum začetka in konca dobav
- vrednost naročil

In priložiti izpolnjen in s strani referenčnega naročnika potrjen obrazec »Referenčno potrdilo«.

	5.2.3 Splošne zahteve (gospodarski subjekt mora izpolnjevati zahtevo za svoj del posla)



Ponudnik zagotavlja:
1. da izvaja notranji nadzor skladno s HACCP načeli na podlagi izdelane analize poslovanja podjetja in študijo HACCP v vseh fazah proizvodnje in/oz. prometa živil.
2. da razpolaga z Izjavo o zdravstveni ustreznosti dostavljenih živil oziroma Izjavo o registriranem obratu na UVHVVR (ponudnik/ki  predloži/-jo kopijo enega od vpisov v ustrezni poklicni ali poslovni register   (poglavje 7; točka 7.1  Ustreznost).

3. da razpolaga z Izjavo o skladnosti materialov, ki prihajajo v stik z živili   (poglavje 7; točka 7.1  Ustreznost).
(gospodarski subjekt mora izpolnjevati pogoj za svoj del posla)

4. Za vsa živila, ki jih ponudi ponudnik 
4.1 v sklopu št. 3 (Ekološko pridelana živila), zagotavlja, da:
-   Za vsak posamezen ekološki proizvod mora biti izdan certifikat, ki so ga izdale pooblaščene kontrolne organizacije (npr. v Sloveniji: BUREAU VERITAS d.d. (koda: SI-EKO-003), KON-CERT – inštitut za kontrolo in certifikacijo v kmetijstvu in gospodarstvu (koda: SI-EKO-001), IKC - inštitut za kontrolo in certifikacijo Univerze v Mariboru (koda: SI-EKO-002), TÜV SÜD Sava d.o.o. (koda: SI-EKO-004)),
- so živila pridelana na ekološki način, kot ga določajo Uredba Sveta (ES) št. 834/2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (UL L, št. 189/2007, str. 1), Uredba Komisije (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L, št. 250/2008, str. 1) ali predpis, ki ureja ekološko pridelavo in predelavo kmetijskih pridelkov oziroma živil (za živila, ki so pridelana v preusmeritvenem obdobju, se šteje, da so pridelana na ekološki način) in
so proizvodi v:
•  sekundarni embalaži in/ali transportni embalaži, ki vsebuje več kot 45% recikliranih materialov, ali
•  embalaži, ki temelji na obnovljivih surovinah, ali
•  enotni embalaži (in ne v posameznih/manjših enotah) ali
•  povratni embalaži.

V Republiki Sloveniji se ekološki proizvodi označujejo z označbo »ekološki«, dovoljeni pa so tudi izrazi, kot so »biološki«, »eko« ali »bio«. Za živila, ki niso vključena v certificirano ekološko shemo, se te označbe ne smejo uporabljati in jih tudi naročnik ne bo upošteval. Kadar je dobavitelj ekološkega živila le distributer in ne proizvajalec, mora imeti certifikat dobavitelja za distribucijo ekoloških živil, ki se glasi na njegovo ime (certifikat za distribucijo bo moral ponudnik predložiti na zahtevo naročnika), in tudi certifikat za ekološko živilo, ki ga ponuja (če ekološko živilo ni navedeno že na njegovem certifikatu).

Eko izdelki morajo biti pakirani v embalaži, ki prihaja v stik z živili in ima znak okolja tip I, embalaža mora ohranjati kvaliteto živila in živilo zaščititi pred zunanjimi vplivi in škodljivci. Na zahtevo naročnika bo ponudnik dostavil: 
- Izjava o sestavi embalaže, ki prihaja v stik z živilom (izjava mora biti opremljena s šifro sklopa in šifro razpisanega izdelka, na katerega se nanaša) in
- Potrdilo, da ima embalaža, ki prihaja v stik z živilom, znak za okolje tip I – certifikat (dokazilo oziroma certifikat mora biti opremljen s šifro sklopa in šifro razpisanega izdelka, za katerega ga ponudnik uveljavlja).

Dokazilo:
- Potrdilo, da ima živilo znak za okolje tip I – certifikat – zaželeno (veljavno dokazilo oziroma certifikat mora biti opremljen s šifro sklopa in šifro razpisanega izdelka, za katerega ga ponudnik uveljavlja).

4.2 v sklopu št. 4 (Prehrambeno blago v shemah kakovosti), morajo biti artikli uvrščeni v eno od shem kakovosti oziroma mora biti zanje izdan ustrezen certifikat, kot je podrobneje opredeljeno v Specifikaciji razpisanih artiklov za sklop št. 4: ekološki, integrirani, višja kakovost, zajamčena tradicionalna posebnost, označba porekla, izbrana kakovost, geografska označba, piščancem prijazna reja ali brez gensko spremenjenih organizmov.

Dokazilo:
- Dokazilo o uvrstitvi v shemo kakovosti oziroma certifikat – zaželeno predložiti v ponudbo (veljavno dokazilo oziroma certifikat mora biti opremljen s šifro sklopa in šifro razpisanega izdelka, za katerega ga ponudnik uveljavlja) IN
- vpis v Specifikaciji razpisanih artiklov, ki jo naloži in izpolni v sistem GoSoft, shemo kakovosti, ki jo uveljavlja in številko certifikata, v rubriko »Dodatni podatki« v razdelku »Shema kakovosti«. Za ekološka živila pa ponudnik v rubriko “Dodatni podatki” v razdelku »ekološki certifikat« vpiše vrsto dokazila in številko, s katerim izkazuje izpolnjevanje ekološkega merila.

4.3. da za ponujene artikle razpolga z Specifikacijami alergenov v živilih/surovinah.

Dokazilo:
[bookmark: _Hlk168909268]- Specifikacija alergenov v živilih/surovinah – zeželeno predložiti v ponudbo (iz specifikacije mora biti razvidno na kateri sklop se nanaša (zapis sklopa) in na kateri ponujen artikel se nanaša (šifra art.)    
- vpis v Specifikaciji razpisanih artiklov, ki jo naloži in izpolni v sistem GoSoft, v rubriko »Dodatni podatki za opis identa (PD 05).
(gospodarski subjekt mora izpolnjevati pogoj za svoj del posla)

5. da izvaja Uredbo komisije (EU) 2021/382 z dne 3. marca 2021 o spremembi prilog k Uredbi Evropskega parlamenta in Sveta (ES) št. 852/2004 O HIGIENI ŽIVIL v zvezi s kulturo varnosti hrane. Ponudnik izvaja koncept „kulture varnosti hrane“ kot splošno načelo v vseh fazah proizvodnje in/oz. prometa živil. Kultura varnosti hrane krepi varnost hrane s povečanjem ozaveščenosti in izboljšanjem vedenja zaposlenih v živilskih obratih. 

6. da je v ponujenih artiklih v okviru šifre JR 1605-1 – živilih s aspariginom in sladkorji stopnja navedenih ogljikovih hidratov taka, da v procesu ne nastaja presežena vrednost akrilamida oz. da v gotovem izdelku ni presežena vrednost akrilamida. 
(gospodarski subjekt mora izpolnjevati pogoj za svoj del posla)

7. da je v ponujenih artiklih v okviru šifre JR 1605-1 živilih s transmaščobnimi kislinami (živilih, ki vsebujejo palmovo olje in margarine) stopnja transmaščobnih kislin pod določeno mejno vrednostjo. 

8. da ima vzpostavljen sistem sledljivosti živil do končnega porabnika – naročnika ter izdelan načrt umika/odpoklica v primeru neskladnih in nevarnih živil (velja za vse skupine);

9. odzivni čas: 1 ura od ure prejema naročila;  se prodajalec odzove na posamezno naročilo naročnika in sicer tako, da naročniku preko e-pošte (kuhinja@sbng.si) ali telefona (05/330 1490) potrdi dobavo blaga oziroma naročniku navede problematiko dobave (v tem primeru dogovori način nabave naročenega art. kot opredeljeno v vzorcu okvirnega sproazuma, ki je priloga in sestavni del razpisne dokumentacije).  

10. dobavo blaga: naslednji dan med 7,00 in 10,00 uro vsak delavnik (razloženo kuhinja).
Naročnik bo naročilo za klasifikacijsko skupino ANKB: Kruh in pekarsko pecivo oddal do 10,00 ure, za ostale klasifikacijske skupine  do 12,00 ure. 
V primeru izrednih razmer in/ali višje sile (npr. izpad kadra v prehrambeni službi, izpad računalniškega sistema,  okvara  vodovodnega sistema, izpad elektrike, …) si naročnik pridržuje pravico naročila blaga tudi po navedenih urah. V tem primeru bo naročnik kontaktiral dobavitelja telefonsko in pisno po e-pošti ter se uskladil, glede naročila in dobave.

11. kontaktno osebo, ki bo dosegljiva vsak delavnik 8 ur (med 7,00 in 15,00 uro), (za klasifikacijsko skupino ANKB kruh in pekovsko pecivo tudi na dan sobote) za primer urgentnih zadev kot npr. izrednih razmer in/ali višje sile, pa tudi v času koriščenja dopustov, ob menjavi/nadgradnji/spremembah rač. sistema, morebitnih internih spremembah prevoznikov,… 

12. Rok plačila 30 dni. V kolikor veljavni predpisi določajo ali dopuščajo daljši plačilni rok, se uporabi tak najdaljši rok, kot je določen oziroma dopuščen s predpisi. Rok za obveznost plačila začne teči šele z dnem prejetja pravilno izstavljenega računa.

13. Da bo ob primeru izbora naročniku izročil zahtevano finančno zavarovanje za dobro izvedbo pogodbenih obveznosti, kot opredeljeno v vzorcu okvirnega sporazuma in na obrazcu »menicna_izjava_..«, ki je sestavni del razpisne dokumentacije.

	6. Merilo izbora


Naročnik bo izbral ekonomsko najugodnejšo ponudbo v skladu s spodaj navedenimi merili.

Merilo za izbiro:
V sklopu št. 3 (Ekološko pridelana živila) in v sklopu št. 4 (Prehrambeno blago v shemah kakovosti) se ekonomsko najugodnejša ponudba določi na podlagi najnižje ponudbene cene brez DDV za posamezen izdelek.

V sklopu št. 1 (Ostalo prehrambeno blago) in v sklopu št. 2 (Sadje in zelenjava) se ekonomsko najugodnejša ponudba za posamezen izdelek določi na podlagi naslednjih meril (pri čemer je največje skupno možno število točk 100):
1. Ponudbena cena brez DDV za posamezen izdelek – največ 80 točk,
2. Živila iz shem kakovosti – največ 20 točk.

Število točk po merilu »Ponudbena cena brez DDV za posamezen izdelek« se določi tako, da prejme ponudba, ki je za posamezen izdelek cenovno najugodnejša, 80 točk, vsaka naslednja najugodnejša ponudba pa po 1 točko manj (torej prejme druga najugodnejša ponudba 79 točk, tretja najugodnejša ponudba 78 točk itd.).

Po merilu »Živila iz shem kakovosti« prejme ponudba za posamezen izdelek 20 dodatnih točk v primeru, če ponudnik izkaže, da izdelek izpolnjuje pogoj, kot je določen za izdelke v sklopu št. 3 (Ekološko pridelana živila) v točki 7.C., podtočki 5.1 teh Navodil ponudnikom, ali pogoj, kot je določen za izdelke v sklopu št. 4 (Prehrambeno blago v shemah kakovosti) v točki 7.C podtočki 5.2 teh Navodil ponudnikom (z vsemi zahtevami in omejitvami iz navedenih točk). Ponudnik vpiše v Specifikaciji razpisanih artiklov, ki jo naloži in izpolni v sistem GoSoft, shemo kakovosti, ki jo uveljavlja in številko certifikata, v rubriko »Dodatni podatki« v razdelku »Shema kakovosti«. Za ekološka živila pa ponudnik v rubriko “Dodatni podatki” v razdelku »ekološki certifikat« vpiše vrsto dokazila in številko, s katerim izkazuje izpolnjevanje ekološkega merila. Ponudnik mora v ponudbi tudi predložiti ustrezna dokazila, ki so zahtevana za izdelke v shemah kakovosti oziroma za ekološko pridelana živila, pri čemer morajo biti dokazila opremljena s šifro sklopa in šifro razpisanega izdelka, za katerega ga ponudnik uveljavlja.

Naročnik bo sklenil okvirni sporazum in naročilo za prvo obdobje odpiranja konkurence oddal ponudniku, ki bo v dopustni ponudbi ponudil najnižjo ponudbeno ceno brez DDV za posamezen izdelek (v sklopih št. 3 in 4) oziroma zbral najvišje število točk za ta izdelek (v sklopih št. 1 in 2).

Pravilo v primeru enakovrednih ponudb (za vse sklope): V primeru, da bo več ponudnikov ponudilo enakovredne ponudbe, bo naročnik opravil žrebanje z izvlečenjem listkov. Na žrebanju bodo lahko prisotni tisti ponudniki, ki so ponudili enake cene. O datumu, uri in kraju žrebanja bo naročnik te ponudnike obvestil po e-pošti. Žrebanje bo izvedel naročnik. Naročilo bo oddano tistemu ponudniku, ki bo izžreban prvi.
	7. Oddaja naročila



Naročnik bo podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

	8. Odstop od izvedbe/oddaje javnega naročila



Naročnik lahko ustavi postopek oddaje javnega naročila, zavrne vse ponudbe ali odstopi od izvedbe javnega naročila.
Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila. Naročnik v nobenem od navedenih primerov gospodarskim subjektom ne odgovarja za kakršne koli stroške ali škodo.

	9. Pogodba/okvirni sporazum



Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Zaželeno je, da ponudnik osnutek pogodbe na mestih, kjer je to predvideno, izpolni z manjkajočimi podatki. Ponudnikom v fazi priprave in oddaje ponudbe osnutka pogodbe še ni treba datirati, podpisati in žigosati.

Naročnik bo pogodbo pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno, ter jo posredoval izbranemu ponudniku v podpis v roku iz osmega odstavka 90. člena ZJN-3. 

Izbrani ponudnik bo moral v roku 5 dni od prejema s strani naročnika podpisane pogodbe podpisati in vrniti pogodbo naročniku. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis pogodbe v zgoraj navedenem roku, lahko naročnik pristane tudi na daljši rok za sklenitev pogodbe, ni pa k temu zavezan.

Pogodba je sklenjena z dnem, ko jo podpiše zadnja izmed pogodbenih strank, veljati pa začne, ko izbrani ponudnik predloži naročniku finančno zavarovanje za dobro izvedbo pogodbenih obveznosti.

	10. Zaupnost



Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene predmetnega postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila.
V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Naročnik ne bo varoval zaupnosti podatkov, ki so javni po veljavnem pravu.

	11. Protikorupcijsko določilo



Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

Naročnik bo zavrnil tudi ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti pogodbe (z izjemo zakonitega uveljavljanja pravnega varstva), ponudnik ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri ponudnika ali bi vplivali na nepristranskost Državne revizijske komisije.

	12. Pouk o pravnem varstvu



Zahtevek za revizijo, ki se nanaša na vsebino objave in/ali razpisno dokumentacijo se lahko vloži v desetih delovnih dneh od dneva objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika, pri čemer se lahko zahtevek za revizijo nanaša na spremenjeno, dopolnjeno ali pojasnjeno vsebino objave ali razpisne dokumentacije ali z njim neposredno povezano navedbo v prvotni objavi ali razpisni dokumentaciji. Zahtevka za revizijo ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 4.000,00 eurov mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X;
IBAN:SI56011001000358802 - taksa za postopek revizije javnega naročanja, referenca: 11 16110-7111290- XXXXXXLL
Pod oznakami XXXXXX vnesete številko objave obvestila o javnem naročilo.  Pod oznaki  LL pa letnico iz številke objave oz. oznake javnega naročila.
Zahtevek za revizijo se vloži prek portala eRevizija.

